**បណ្ណ័ព័ត៌មាន**

**សេវានិងកម្មវិធីនានាដែលមានសំរាប់បណ្តាជនពិការ**

មានសេវានិងកម្មវិធីនានាជាច្រើនសំរាប់បណ្តាជនដែលមានពិការភាព ដើម្បីជួយដល់ពួកគេក្នុងការត្រៀមខ្លួន ស្វែងរក និងរក្សាការងារ។ កម្មវិធីទាំងនោះរួមមាន ៖

**ការឧបត្ថម្ភប្រាក់បៀវត្ស** នឹងផ្តល់អោយនិយោជកនូវផលប្រយោជន៍បន្ថែមដើម្បីអោយពួកគេជួលបណ្តាជនដែលមានពិការភាពធ្វើការនៅទីកន្លែងពួកគេ ។

**ជំនួយផ្ទាល់ខ្លួនដោយផ្អែកលើការងារ** ជួយដល់ការបង់ថ្លៃចំណាយផ្សេងៗទៅលើសេវាគាំទ្រនានានៅទីកន្លែងការងារសំរាប់បណា្តជនដែលត្រូវការជំនួយជាប្រចាំដោយសារពិការភាព ឬលក្ខណៈសុខភាពរបស់ពួកគេ។

**ប្រាក់ឧបត្ថម្ភក្នុងការធ្វើដំណើរ** អាចជួយអ្នកក្នុងការបង់ថ្លៃចំណាយលើការធ្វើដំណើរទៅនិងមកកន្លែងធ្វើការ ការសិក្សា វគ្គបណ្តុះបណ្តាល ការស្មគ្រ័ចិត្តធ្វើឬស្វែងរកការងារ ប្រសិនបើអ្នកមិនអាចធ្វើដំណើរតាមយានជំនិះសាធារណៈបាន ។

**កម្មវិធីផ្ដល់ជំនួយសម្រាប់ការផ្លាស់លំនៅដ្ឋានដើម្បីទទួលយកការងារមួយ** អាចជួយសងថ្លៃចំណាយក្នុងការផ្លាស់ទីលំនៅ។

**សេវាការងារផ្តល់អ្នកជួយ និងណែនាំផ្ទាល់ខ្លួន** អាចជួយអ្នកប្រសិនបើជីវិតអ្នកត្រូវបានប៉ះពាល់យ៉ាងធ្ងន់ធ្ងរដោយសារជំងឺផ្លូវចិត្ត អ្នកទទួលបានការឧបត្ថម្ភប្រាក់ចំណូល ហើយគេតម្រូវឲ្យអ្នកស្វែងរកការងារធ្វើ។

**ជំនួយសំរាប់ពេលដែលការងារស្ថិតក្នុងស្ថានភាពមិនល្អ** មានសំរាប់អ្នកប្រសិនបើអ្នកស្ថិតនៅក្នុងស្ថានភាពដែលអាចបាត់បង់ការងារដោយសារតែពិការភាព របួស ឬលក្ខណៈសុខភាពរបស់អ្នក ។

**កម្មវិធីលើកទឹកចិត្តដល់សហគ្រាសថ្មី** អាចជួយអ្នក ប្រសិនជាអ្នកចង់បើកអាជីវកម្មខ្នាតតូចថ្មីមួយ ។

**កម្មវិធីបទពិសោធន៍ការងារជាតិ** អាចជួយអ្នកប្រសិនជាអ្នកចាប់អារម្មណ៍ធ្វើការងារដើម្បីបទពិសោធន៍ ដោយទទួលប្រាក់កំរៃ ឬមិនទទួលប្រាក់កំរៃ ដើម្បីជួយដល់អ្នកទទួលបានជំនាញ និងទំនុកចិត្តក្នុងការធ្វើការងារ ។

**កម្មវិធីអភិវឌ្ឍសហគមន៍** ជួយបណ្តាប្រជាជនក្នុងការត្រៀមខ្លួនសំរាប់ការងារ និងស្វែងរកការងារនៅតំបន់ដាច់ស្រយាលក្នុងប្រទេសអូស្រ្តាលី ។

**ជំនាញនានាសម្រាប់ការសិក្សានិងការងារ** អាចជួយធ្វើអោយចំណេះរបស់អ្នកក្នុងការនិយាយ អាន សរសរ ឬគិតលេខសាមញ្ញៗបានប្រសើរឡើង។

សំរាប់ព័ត៌មានបន្ថែមស្តីអំពីសេវាទាំងនេះ ឬព័ត៌មានស្តីពីការងារដែលត្រូវការកែតម្រូវសម្រាប់ជនពិការ សូម មើលគេហទំព័រ www.jobaccess.gov.au ឬក៏ទាក់ទងមកអ្នកផ្តល់យោបល់របស់ JobAccess តាមរយៈលេខ 1800 464 800‑ ការទាក់ទងតាមទូរសព្ទ័ដៃត្រូវគេគិតថ្លៃ។